Occa
Occa, vulgo Oca (Russice Ока), etiam υτ Aucensis fluvius nota, est flumen magnum in Russia Europaea, Rha fluminis accolarum dextrorum maximus. Occae longitudo circa 1500 chm est.

Fluxus

In regione Orelensi prope Alexandrovkam vicum oritur; per elevationem Russiae Mediae ad septentrionem in valle profunda fluens, in Orela urbe aquas Orlici accipit. In regionem Tulensem intrat et Uppam accolam accipit, post in regione Calugensi Ugram, ubi et Caluga regionis caput ad Occam sita est. Prope ad Calugam ad orientem vertit. A Serpuchovia ad Stupinopolim per confinium  regionis Moscuensis et Tulensis fluit. Mosco accola in Columna urbe accepto ad meridiem et orientem per regionem Resaniensem in Resaniam fluit. Post Casimoviam per confinium regionis Volodimiriensis et Novogardiensis Inferioris flluit, ubi et Muromum urbs ad Occam situm est. In Novogardia Inferiore in Rha flumen effunditur.

Accolae

Inter flumina quae in Occam influunt numerantur (a fontibus ad ostium): 

Uppa, 
Žizdra, 
Ugra, 
Nara, 
Moscus, 
Pronia, 
Pra, 
Klazma.  .

Urbes ad ripas sitae

Inter urbes in eius ripis sitas numerantur 
 Orela regionis Orelensis caput,
 Caluga regionis Calugensis caput, 
 Serpuchovia, Stupinopolis, Kochira, Columna regionis Moscuensis, 
 Resania regionis Resaniensis caput et Casimovia eiusdem regionis, 
 Muromum regionis Volodimiriensis,
 Paulopolis ad Occam regionis Novogardiensis Inferioris et ipsa Novogardia Inferior regionis caput.

Notae

Nexus externi 

 Pagina de Occa Encyclopaediae Sovieticae Magnae editionis tertiae 

Flumina Europae
Flumina Russiae
Regio Calugensis
Regio Moscuensis
Regio Orelensis
Regio Resaniensis
Regio Tulensis
Regio Volodimiriensis
Regio Novogardiensis Inferior
!